VILNIAUS SIMONO STANEVIČIAUS PROGIMNAZIJA

**PROGIMNAZIJOS TARYBOS NUOSTATAI**

**I. Bendroji dalis**

Progimnazijos taryba yra aukščiausia progimnazijos savivaldos institucija. Progimnazijos taryba telkia progimnazijos mokinių, mokytojų, tėvų (globėjų) bendruomenę demokratiniam progimnazijos valdymui, padeda spręsti progimnazijai aktualius klausimus, atstovauti direktoriui teisėtiems progimnazijos interesams.

Progimnazijos taryba savo veiklą grindžia Lietuvos Respublikos Konstitucija, LR švietimo įstatymu, poįstatyminiais aktais, Lietuvos Respublikos Švietimo ir mokslo ministerijos dokumentais, Vilniaus miesto savivaldybės administracijos kultūros, švietimo ir sporto departamento dokumentais, progimnazijos bei progimnazijos tarybos nuostatais.

**II. Progimnazijos tarybos struktūra ir veiklos organizavimas**

1. Progimnazijos taryba sudaro 15 narių: 5 mokinių tėvų (globėjų) atstovai, 5 mokytojų ir 5 mokinių atstovai.

2. Progimnazijos taryba renkama trejiems metams, papildoma tokia pat tvarka, kaip ir renkama.

3. Tėvų (globėjų)atstovai renkami balsų dauguma atviru balsavimu mokyklos mokinių tėvų atstovų susirinkime.

4. Mokytojų atstovai renkami mokytojų tarybos posėdyje balsų dauguma slaptu balsavimu.

5. Mokinių atstovai renkami progimnazijos klasių seniūnų ir mokinių tarybos narių susirinkime balsų dauguma atviru balsavimu.

6. Progimnazijos tarybos nariai atsiskaito juos išrinkusiai mokyklos bendruomenei.

7. Progimnazijos tarybos narį gali atšaukti jį išrinkusi bendruomenė ir į jo vietą išrinkti kitą atstovą.Išvykus tarybos nariui, jo vietoje išrenkamas kitas tai bendruomenei atstovaujantis narys.

8. Progimnazijos tarybos pirmininką ir sekretorių renka progimnazijos taryba atviru balsavimu balsų dauguma. Progimnazijos direktorius negali būti tarybos narys.

9. Progimnazijos taryba savo veiklą planuoja vieneriems mokslo metams.

10. Progimnazijos tarybos susirinkimai organizuojami ne rečiau kaip du kartus per metus. Susirinkimas teisėtas, jei jame dalyvauja ne mažiau kaip 50% narių. Nutarimai priimami susirinkime dalyvaujančiųjų narių balsų dauguma (jei balsai pasidalija lygiomis dalimis, lemia Tarybos pirmininko balsas).

11. Progimnazijos tarybos susirinkimus pagal poreikį rengia tarybos pirmininkas, inicijuoti gali ir progimnazijos direktorius arba tarybos nariai. Taryba dirba vadovaudamasi jos patvirtintu veiklos planu. Susirinkimai yra protokoluojami.

12. Progimnazijos tarybos susirinkime gali būti pakviesti dalyvauti ir socialinių partnerių atstovai, rėmėjai, kiti mokyklos bendruomenės nariai, nesantys mokyklos tarybos nariai.

13. Progimnazijos tarybos nutarimai yra teisėti, jei jie neprieštarauja Lietuvos Respublikos teisės aktams.

14. Progimnazijos tarybos priimti ir mokyklos direktoriaus patvirtinti sprendimai yra privalomi visiems mokyklos bendruomenės nariams.

15. Progimnazijos taryba už savo veiklą vieną kartą per metus atsiskaito progimnazijos bendruomenei.

**III. Progimnazijos tarybos funkcijos**

1. Teikia siūlymus dėl progimnazijos strateginių tikslų, uždavinių ir jų įgyvendinimo priemonių.

2. Pritaria progimnazijos strateginiam planui, metiniam progimnazijos veiklos planui, progimnazijos ugdymo planui, darbo tvarkos taisyklėms, kitiems progimnazijos veiklą reglamentuojantiems dokumentams, teikiamiems progimnazijos direktoriaus.

3. Teikia siūlymus progimnazijos direktoriui dėl nuostatų pakeitimo ar papildymo, progimnazijos struktūros tobulinimo.

4. Svarsto progimnazijos lėšų naudojimo klausimus.

5. Išklauso progimnazijos metines veiklos ataskaitas ir teikia siūlymus direktoriui dėl progimnazijos veiklos tobulinimo.

6. Teikia siūlymus progimnazijos savininko teises ir pareigas įgyvendinančiai institucijai dėl progimnazijos materialinio aprūpinimo.

7. Svarsto mokytojų, mokinių ir tėvų (globėjų) savivaldos institucijų ar progimnazijos bendruomenės narių iniciatyvas ir teikia siūlymus progimnazijos direktoriui.

8. Teikia siūlymus dėl progimnazijos darbo tobulinimo, saugių mokinių ugdymo(-si) ir darbo sąlygų sudarymo, padeda formuojant progimnazijos materialinius, finansinius ir intelektinius išteklius.

9. Svarsto progimnazijos direktoriaus teikiamus klausimus.

10. Svarsto ir teikia siūlymus mokinių papildomo ugdymo ir renginių organizavimo klausimais.

11. Inicijuoja mokyklos bendruomenės ir šeimos bendradarbiavimą.

12. Mokytojų tarybos teikimu svarsto mokinių šalinimo iš mokyklos klausimus.

13. Gavusi atskirų mokyklos bendruomenės grupių ar atskirų jos narių prašymus raštu, nagrinėja konfliktines situacijas.

14. Svarsto mokyklos naujų padalinių steigimo ir likvidavimo, laisvų mokyklos patalpų nuomos klausimus.

15. Svarsto ir teikia siūlymus mokinių sveikatos, sveikos gyvensenos, smurto prevencijos klausimais.

16. Aptaria mokyklos vidinio įsivertinimo ir išorinio vertinimo rezultatus.

17. Svarsto mokyklos pajamų ir išlaidų sąmatą, kontroliuoja jų paskirstymą, prižiūri mokyklos ūkinę veiklą.

18. Gali sustabdyti kitų mokyklos savivaldos institucijų sprendimų įgyvendinimą, kol jų teisėtumą ištirs kompetentingos institucijos.

19. Priima sprendimus mokyklos ugdymo plano nurodytais klausimais.

20. Teikia pasiūlymus mokyklos vadovybei įvairiais mokyklos veiklos klausimais.

21. Svarsto mokyklos struktūros pakeitimo klausimus.

**IV. Progimnazijos tarybos narių teisės ir pareigos**

1. Kiekvienas tarybos narys turi teisę laisvai išsakyti savo nuomonę bet kuriuo klausimu.

2. Aktyviai dalyvauti progimnazijos tarybos veikloje ir teikti savo siūlymus.

3. Gauti iš progimnazijos administracijos informaciją įvairiais veiklos klausimais.

4. Sąžiningai ir atsakingai atlikti pavestas užduotis.

5. Atsiskaityti už atliktą darbą išrinkusiai progimnazijos bendruomenei.

6. Skleisti informaciją apie progimnazijos tarybos veiklą.

**V. Progimnazijos tarybos reorganizavimas ir likvidavimas**

1. Progimnazijos taryba paleidžiama, kai baigiasi laikas, kuriam ji buvo išrinkta, arba kai to reikalauja 2/3 visų tarybos narių.

2. Progimnazijos taryba nutraukia savo veiklą likviduojant arba reorganizuojant progimnaziją.

Vilniaus Simono Stanevičiaus progimnazijos tarybos nuostatai patvirtinti progimnazijos tarybos susirinkime 2016 – 01 – 19 Protokolo nr. 1-1

Progimnazijos tarybos pirmininkas Robertas Ramanauskas

Progimnazijos tarybos sekretorė Jolanta Jackevičienė